DJ-ul catalan Jose Padilla, unul dintre cei mai cunoscuţi DJ din Ibiza, a murit de cancer.
Emblematicul DJ Jose Padilla, cunoscut pentru seturile lui din Ibiza, a murit la 64 de ani. DJ-ul e cunoscut drept "părintele chill-outului" şi cel care a inspirat populara serie de mix-uri Café Del Mar. Padilla avea cancer la colon şi a fost diagnosticat la începutul acestui an.
DJ-ul catalan Jose Padilla, unul dintre cei mai cunoscuţi DJ din Ibiza, a murit la 64 de ani.Rezidenţa lui de la Café Del Mar a inspirat populara serie de mix-uri cu acelaşi nume şi a ajutat la naşterea şi popularizarea genului chill-out."Jose a murit în somn, pe mult-iubita lui insulă Ibiza. Apusurile din Ibiza nu vor mai fi niciodată la fel fără el, dar frumoasa muzică a lui Jose Padilla va rămâne cu noi pentru totdeauna. Adios maestro…", a scris familia lui pe Instagram.